‘कॉमेडी सर्कस’ ‘द कपिल शर्मा शो’ और ‘कॉमेडी क्लासेस’ जैसे पॉपुलर कॉमेडी शोज में अपने कॉमेडी का जौहर दिखा चुके कॉमेडियन सिद्धार्थ सागर द‍िल्‍ली में अपनी गर्लफ्रेंड सुबुही जोशी से सगाई कर रहे हैं. टाइम्स ऑफ इंडिया की खबर के मुताबिक सिद्धार्थ सागर ने अपनी सगाई में अपनी मम्‍मी को ही नहीं बुलाया है. इसकी वजह है कि उनका मम्‍मी के साथ काफी मनमुटाव है. हाल ही में एक प्रेस कांफ्रेंस कर सिद्धार्थ ने अपनी आपबीती का खुलासा करते हुए बताया था कि कैसे पेरेंट्स की वजह से उनकी जिंदगी नर्क हो गई थी. यहां तक कि सिद्धार्थ ने पेरेंट्स पर ड्रग्स देने और जबरदस्ती पागलखाने में भेजने का आरोप लगाया था.